Goth – wolfshadowwhispers
‘n FB vriend vandag het my weer laat dink aan die stigma wat kleef aan die Goth kultuur en toe is ek sommer lus om te gesels oor wat Goth is. Julle sien soms goths in julle dorpe en stede. Mans en vrouens soms geklee in Victoriaanse kleredrag, meestal pikswart in kleur, met swart lipstiffie en swart naellak aan. Of hulle is geklee in ‘n ‘Corporate look’ ook met grimering aan.
Oningeligte mense dink dadelik die mense is Sataniste, of behoort aan een of ander kultus of is bang vir die mense. Wat hulle nie besef nie is dat Goth ‘n subkultuur is wat gaan oor ‘artistic expression’ of te wel ‘uitlewing van kuns’ en het sy moderne onstaan te danke aan onder andere bands soos Bauhaus, Fields of the Nefilim, Sisters of Mercy wat weer hulle inspirasie aan kunstenaars soos David Bowie te danke het. Wat ek nou van praat is eintlik ‘n druppel in die emmer van die verhaal van wat Goth is. Gaan lees gerus in Wikipedia oor Goth, Goth Music ens. (Ek gaan nou nie almal luimaak nie, gaan lees self).
Goth kleredrag, musiek en styl is nie Metal, Punk of Emo nie. Sommige bands mag dalk so klink en daar is mense wat dink Marilyn Manson is Goth (nee hy doen shock rock). Goth is nie ‘n godsdiens nie. Daar is Goths wat atieste, Christene, Moslems, Agnoste, Heidene en New Agers is. Goth is nie leegleêrs nie. Meeste goths het werks soos dominees, advokate, toergidse, joernaliste ens.
Goth is die uitleef van kuns.
As jy hulle nie wil verstaan nie, en wil oordeel, kry ‘n lewe.
‘n trotse Goth
Dankie Hanneliese vir die foto
goth, konsep, lewe
14 thoughts on “Goth”
September 2, 2015 at 4:47 nm
Ek sou se meeste goths is grafiese ontwerpers :p
September 2, 2015 at 5:06 nm
Is nogal Chantal. Ons Goths is geseend met wonderlike talent. Ek vrek oor grafiese kuns al kan ek dit nie doen nie. Ek is maar die Goth was gedigte skryf lol
September 2, 2015 at 5:26 nm
‘Goth is die uitleef van kuns’…ek hou daarvan!
Mense is tog so geneig om te oordeel…baie makliker EN gerieflikker as om meer uit te vind!!
En die foto…altyd ‘n moeeeese plesier, want my model is amazing xx
September 2, 2015 at 5:43 nm
Ag dankie (oor model kompliment)
Lui mense wat nie in ander se skoene wil in klim nie sal nooit leer watter mooi daar nog is in die lewe om te ontdek nie. EK stem!
September 2, 2015 at 5:49 nm
Stem….dankie tog ek ervaar dit steeds meer en meer! 🙂
September 2, 2015 at 7:27 nm
Dis interessant. In my wêreldjies is daar nie veel nie maar ek hou van die idee van spesiale kunstenaar wees. Dis egter vir my of hulle heeltyd hartseer is.
September 2, 2015 at 10:25 nm
Emos dalk maar nie Goths nie. 99% van die Goths wat ek ken is ektrovertiese prettige mense met fantastiese humorsin. Mens moet net gewillig wees om met hulle te praat en te leer ken.
September 2, 2015 at 11:01 nm
Ja hulle byt nie, glo vir my, hulle gee net die lekkerste drukkies 🙂
September 2, 2015 at 11:10 nm
Ja jy sal weet Hanneliese. Jy was openminded genoeg om te gaan kyk waaroor dit gaan. ❤
September 2, 2015 at 11:13 nm
September 3, 2015 at 6:46 nm
Ek is altyd nuuskierig
September 4, 2015 at 2:20 nm
Ek dink baie mense sit die pot mis, maar ek dink vir sommige mense is dit ook net ‘n tydelike “skok” ding en dan waai dit oor.
September 4, 2015 at 3:16 nm
Ja, ek moet se baie mense het al gewoond geraak aan my Goth lewenstyl om my. Veral omdat ek hulle behander soos ek wil behandel word en omdat ek lief is vir mense. Mense kan aanvoel as jy ‘n MENS mens is. 🙂